১৯৬৫ ইংরেজিৎ মাসিক ফাগু পত্রিকাত কবিতা আহান ইকরিয়া আত্মপ্রকাশ করেসিল। ঔ বসরেই গিরকে গীতিস্বামীর জীবনীহান পইলা রচনা করেসিল। ১৯৬৬ ইংরেজিৎ মাত্র ১৭ বসর বয়সে ভারতীয় গণনাট্য সঙ্ঘর আদর্শ ইলয়া পাতিয়ালা গণনাট্য নাঙে নাট্য সংগঠন আহান প্রতিষ্ঠা করিয়া নাটক মঞ্চায়ন করিয়া গণচেতনার সঞ্চার করানি উহানরেই নিজর ব্রতহান বুলিয়া সাহিত্যসেবাত জাবুর দেসিল। প্রায় ৪৬ বসর দরিয়া রচিত তথা মঞ্চস্থ করেসিল প্রায় ২০ হান নাটক।